CELEX: 62020TA0665
Language: mt
Date: 2021-06-09 00:00:00
Title: Kawża T-665/20: Sentenza tal-Qorti Ġenerali tad-9 ta’ Ġunju 2021 – Ryanair vs Il-Kummissjoni (Condor; Covid-19) (“Għajnuna mill-Istat – Suq Ġermaniż tat-trasport bl-ajru – Self pubbliku ggarantit mill-Ġermanja favur Condor Flugdienst fil-kuntest tal-pandemija tal-COVID-19 – Deċiżjoni li ma jitqajmux oġġezzjonijiet – Għajnuna intiża biex tirrimedja għad-danni kkawżati minn avveniment straordinarju – Artikolu 107(2)(b) TFUE – Evalwazzjoni tad-dannu – Rabta kawżali – Obbligu ta’ motivazzjoni – Żamma tal-effetti tad-deċiżjoni”)

26.7.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 297/42
            
         
      Sentenza tal-Qorti Ġenerali tad-9 ta’ Ġunju 2021 – Ryanair vs Il-Kummissjoni (Condor; Covid-19)
      (Kawża T-665/20) (1)
      
      (“Għajnuna mill-Istat - Suq Ġermaniż tat-trasport bl-ajru - Self pubbliku ggarantit mill-Ġermanja favur Condor Flugdienst fil-kuntest tal-pandemija tal-COVID-19 - Deċiżjoni li ma jitqajmux oġġezzjonijiet - Għajnuna intiża biex tirrimedja għad-danni kkawżati minn avveniment straordinarju - Artikolu 107(2)(b) TFUE - Evalwazzjoni tad-dannu - Rabta kawżali - Obbligu ta’ motivazzjoni - Żamma tal-effetti tad-deċiżjoni”)
      (2021/C 297/53)
      Lingwa tal-kawża: l-Ingliż
      
         Partijiet
      
      
         Rikorrenti: Ryanair DAC (Swords, l-Irlanda) (rappreżentanti: E. Vahida, F.-C. Laprévote, V. Blanc, S. Rating u I.-G. Metaxas-Maranghidis, avukati)
      
         Konvenuta: Il-Kummissjoni Ewropea (rappreżentanti: L. Flynn, F. Tomat u V. Bottka, aġenti)
      
         Intervenjenti insostenn tal-konvenuta: Ir-Repubblika Federali tal-Ġermanja (rappreżentanti: J. Möller, R. Kanitz u P.-L. Krüger, aġenti), Ir-Repubblika Franċiża (rappreżentanti: E. de Moustier u P. Dodeller, aġenti), Condor Flugdienst GmbH (Kelsterbach, il-Ġermanja) (rappreżentanti: A. Birnstiel u S. Blazek, avukati)
      
         Suġġett
      
      Talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni C(2020) 2795 final tas-26 ta’ April 2020, dwar l-għajnuna mill-Istat SA.56867 (2020/N, ex 2020/PN) – Il-Ġermanja – Kumpens għad-danni kkawżati mill-imxija tal-COVID-19 lil Condor Flugdienst.
      
         Dispożittiv
      
      
                  1)
               
               
                  Id-Deċiżjoni tal-Kummissjoni C(2020) 2795 final tas-26 ta’ April 2020 dwar l-għajnuna mill-Istat SA.56867 (2020/N, ex 2020/PN) – Il-Ġermanja – Kumpens għad-danni kkawżati mill-pandemija tal-COVID-19 lil Condor Flugdienst GmbH, hija annullata.
               
            
                  2)
               
               
                  L-effetti tal-annullament tal-imsemmija deċiżjoni għandhom jiġu sospiżi sal-adozzjoni ta’ deċiżjoni ġdida mill-Kummissjoni bis-saħħa tal-Artikolu 108 TFUE. L-imsemmija effetti għandhom jinżammu sospiżi tul perijodu li ma jistax jaqbeż xahrejn mid-data tal-għoti ta’ din is-sentenza fil-każ fejn il-Kummissjoni tiddeċiedi li tadotta din id-deċiżjoni l-ġdida fil-kuntest tal-Artikolu 108(3) TFUE u tul perijodu addizzjonali raġjonevoli jekk il-Kummissjoni tiddeċiedi li tiftaħ il-proċedura prevista fl-Artikolu 108(2) TFUE.
               
            
                  3)
               
               
                  Il-Kummissjoni hija kkundannata tbati l-ispejjeż rispettivi tagħha kif ukoll dawk sostnuti minn Ryanair DAC.
               
            
                  4)
               
               
                  Ir-Repubblika Federali tal-Ġermanja, ir-Repubblika Franċiża u Condor Flugdienst għandhom ibatu l-ispejjeż rispettivi tagħhom.
               
            
         (1)  ĠU C 443, 21.12.2020.